Diari Oficial de la Generalitat Valenciana


Sumari del DOGV 5456, del 22-02-2007 (2007/1771)

RESOLUCIÓ de 22 de gener del 2007, de la directora general d'Ordenació del Territori, per la qual s'esmenen les deficiències a què es referix l'acord de la Comissió Territorial d'Urbanisme d'Alacant de data 17 de juliol del 2006 i es declara definitivament aprovada la correcció d'errors en el Pla parcial modificatiu del sector Mas de la Foia del municipi de Planes (Alacant) (06/0048).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5456

Data del DOGV
:   22-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1771


Data del document
:   22-01-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Planes
    * pla d'urbanisme

Després d'esmenar-se les deficiències a què es referix l'acord de la Comissió Territorial d'Urbanisme d'Alacant de data 17 de juliol del 2006 relatiu a la correcció d'errors en el Pla parcial modificatiu del sector Mas de la Foia, i de conformitat amb la resolució de la directora general d'Ordenació del Territori de data 10 de gener de 2007, per la qual s'ordena la publicació del referit acord, es publica:  
"Vist l'expedient de referència i basant-se en els següents antecedents i consideracions,  
Antecedents  
Primer. La correcció d'error va ser aprovada mitjançant un acord del Ple de l'Ajuntament en sessió celebrada el dia 25 d'abril de 2006.  
Segon. La documentació està integrada per memòria i plànol d'ordenació.  
Tercer. L'objecte de l'expedient és corregir una sèrie d'errors numèrics o discrepàncies entre diversos apartats de la documentació justificativa del Pla parcial respecte a la superfície destinada a equipaments.   
Segons consta en els plànols i en la documentació escrita del Pla parcial, la superfície total d'equipaments és de 12.520 m², no obstant això, en el quadre de Justificació de les dotacions de la memòria justificativa del Pla parcial i en el plànol d'ordenació 5 Plànol de gestió hi ha un error ja que consta que la superfície d'equipaments és d'11.193 m²; com a conseqüència d'aquest error, les superfícies de sòl dotacional públic no viari i sòl dotacional públic total, també són errònies.  
Han resultat modificades com a conseqüència de la correcció, diverses xifres del quadre de Justificació de dotacions que apareix tant en la memòria justificativa com en el plànol 5 Plànol de gestió del Pla parcial.  
Consideracions tecnicojurídiques  
Primera La tramitació ha sigut d'acord amb el que establix l'article 105.2 de la Llei 30/1992, de 26 de novembre, de règim jurídic de les administracions públiques i del procediment administratiu comú.   
Segona. La documentació s'estima, en línies generals, completa, segons les característiques del municipi i de l'objecte de la modificació, a l'efecte del compliment de l'article 27 de la LRAU. No obstant això, l'Ajuntament ha d'aportar la documentació que resulte modificada com a conseqüència de la proposta, en triple versió exemplar i degudament diligenciada amb la data d'aprovació plenària.  
Tercera. Les determinacions contingudes en el present expedient poden considerar-se correctes, des del punt de vista de les exigències de política urbanística i territorial de la Generalitat, tal com recull l'article 40 de la LRAU.  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans parcials -i les seues modificacions-, de municipis de menys de 50.000 habitants, de conformitat amb el que disposa l'article 54.2.B de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, la Llei 30/1992, de 26 de novembre, de règim jurídic de les administracions públiques i del procediment administratiu comú en la redacció que dóna la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
ACORDA  
Supeditar la correcció d'errors materials detectats en la memòria justificativa i en el plànol 5 Plànol de gestió del Pla parcial Mas de la Foia del municipi de Planes, fins que s'esmene l'observació assenyalada en la consideració tecnicojurídica segona, habilitant el Sr. director general de Planificació i Ordenació del Territori a l'efecte previst en l'art. 41.2 de la Llei reguladora de l'activitat urbanística.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Tot això sense perjudici que es puga exercir qualsevol altre recurs o acció que crega oportú."  
Amb data 4 de gener del 2007 els serveis tècnics del Servei Territorial de Planificació i Ordenació Territorial, han informat favorablement la documentació presentada per l'Ajuntament de Planes considerant-se acomplit l'acord de la Comissió Territorial d'Urbanisme d'Alacant de 17 de juliol del 2006.  
Vista la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació,  
La directora general d'Ordenació del Territori considera aprovada definitivament la modificació.  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 65 del Decret 133/2004, de 3 de setembre, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de la publicació.  
Tot això sense perjudici que es puga exercir qualsevol altre recurs o acció que es crega oportú.  
Alacant, 22 de gener de 2007.- La directora general d'Ordenació del Territori, per substitució (Art. 7, Decret 137/2006), la secretària autonòmica de Territori i Medi Ambient: Cristina Serrano Mateo.